Babelscape/SREDFM huggingface dataset:
Κοχουτεπέκε

Η Κοχουτεπέκε (ισπανικά: Cojutepeque) είναι η δέκατη τέταρτη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Κουσκατλάν. Έχει πληθυσμό 70.000 κατοίκων (2006).
Σάντα Τέκλα

Η Σάντα Τέκλα (ισπαν.: "Santa Tecla") είναι η όγδοη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Λα Λιμπερτάδ. πληθυσμό 214.430 κατοίκων (2012).
Φιλίππο Μαρία Ποντάνι

Ο Φιλίππο Μαρία Ποντάνι (1913-1983) ήταν Ιταλός νεοελληνιστής, κλασικός φιλόλογος και καθηγητής πανεπιστημίου.
Πολυκράτης Εφέσου

Ο Πολυκράτης Εφέσου ήταν χριστιανός επίσκοπος της Εφέσου κατά τον 2ο αιώνα.
Νοσταλγοί μιας ζωής

Το έργο Νοσταλγοί μιας ζωής (πρωτότυπος τίτλος: "June Bride") είναι Αμερικανική κωμική κινηματογραφική ταινία παραγωγής 1948 σε σκηνοθεσία Μπρετέιν Γουίνταστ.
Μπόνα Σφόρτσα

right|thumb|Μπόνα Σφόρτσα το 1517
Η Μπόνα Σφόρτσα ("Bona Sforza", 2 Φεβρουαρίου 1494 - 19 Νοεμβρίου 1557) μέλος του ισχυρού Οίκου των Σφόρτσα που κυβερνούσε το Δουκάτο του Μιλάνου από το 1447, έγινε βασίλισσα της Πολωνίας το 1518 και μεγάλη δούκισσα της Λιθουανίας. 
Φιλόδοξη και ενεργητική, η Μπόνα συμμετείχε ενεργά στην πολιτική ζωή της Πολωνίας και της Λιθουανίας. Για να αυξήσει τα κρατικά έσοδα, εφάρμοσε διάφορες οικονομικές και αγροτικές μεταρρυθμίσεις.
Όταν η μητέρα της, Ισαβέλλα της Αραγωνίας, δούκισσα του Μιλάνου απεβίωσε το 1524, η Μπόνα κατάφερε να αποκτήσει τους τίτλους της δούκισσας του Μπάρι και της πριγκίπισσας του Ροσσάνο. Έγινε επίσης η κάτοχος της αξίωσης των Μπριέν στον τίτλο του βασιλιά της Ιερουσαλήμ.
Γερουσία του Άινταχο

Η Γερουσία του Άινταχο είναι η άνω βουλή του Πολιτειακού Νομοθετικού Σώματος του Άινταχο. Αποτελείται από 35 Γερουσιαστές εκλεγένους για διετείς θητείες, έκαστος εκ των οποίων αντιπροσωπεύει μια περιφέρεια της πολιτείας. Η Γερουσία συνέρχεται στο Πολιτειακό Καπιτώλιο του Άινταχο στο Μπόισι.
Όσκαρ Σίντλερ

Ο Όσκαρ Σίντλερ ("Oskar Schindler", 28 Απριλίου 1908 - 9 Οκτωβρίου 1974) ήταν Γερμανός επιχειρηματίας, ο οποίος έγινε γνωστός όταν έσωσε περίπου 1.200 Εβραίους από βέβαιο θάνατο από τα χέρια των Ναζί στη διάρκεια του Β' Παγκοσμίου πολέμου στην Πολωνία και στην Τσεχοσλοβακία. Χρησιμοποιώντας τους σαν εργάτες στα εργοστάσια του, τους προστάτεψε από την βιαιότητα των Ναζί και βοήθησε στη συνέχεια γενεών πολλών εβραϊκών οικογενειών.
Τελικός Κυπέλλου Αγγλίας 2003

Ο Τελικός Κυπέλλου Αγγλίας 2003 διεξήχθη στις 17 Μαΐου 2003 στο Μιλλένιουμ Στέιντιουμ στο Κάρντιφ. Ήταν ο 122ος τελικός της αρχαιότερης ποδοσφαιρικής διοργώνωσης στον κόσμο και αναμετρήθηκαν οι Άρσεναλ και η Σαουθάμπτον.Η Άρσεναλ κατέκτησε το Κύπελλο κερδίζοντας με 1-0 την Σαουθάμπτον.Διατητήτης του αγώνα ήταν ο Γκράχαμ Μπάρμερ.

}}
Σακατεκολούκα

Η Σακατεκολούκα (ισπανικά: Zacatecoluca) είναι η δέκατη έκτη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Λα Πας. Έχει πληθυσμό 62.576 κατοίκων (2006).
Ζιζέλ Πράσινος

Η Ζιζέλ Πράσινος (γαλλικά: Gisèle Prassinos, 26 Φεβρουαρίου 1920 - 15 Νοεμβρίου 2015) ήταν Γαλλίδα συγγραφέας και ποιήτρια ελληνικής καταγωγής που συνδέθηκε με το σουρεαλιστικό κίνημα.
PGE Arena

thumb|right|300px|Το εσωτερικό του σταδίου

Το PGE Arena Gdańsk είναι ποδοσφαιρικό στάδιο, χωρητικότητας 44 χιλιάδεων θεατών, όπου διεξήχθησαν αγώνες του Euro 2012.
Lancia Ardea

Το Lancia Ardea ήταν ένα μικρομεσαίο αυτοκίνητο, που παρήχθη από την ιταλική αυτοκινητοβιομηχανία Lancia, μεταξύ του 1939 και του 1953. Αντικατέστησε το Lancia Augusta και αντικαταστάθηκε το 1953 από το Lancia Appia. Τον Αύγουστο του 1948, το Ardea έγινε το πρώτο σε παγκόσμια κλίμακα μοντέλο μαζικής παραγωγής με 5-τάχυτο μηχανικό κιβώτιο.
Ευζώιος Αντιοχείας

Ο Ευζώιος Αντιοχείας ήταν αρειανός επίσκοπος και συγγραφέας που έζησε τον 4ο αιώνα.

Ο Ευζώιος είχε σπουδάσει μαζί με τον Γρηγόριο Θεολόγο στην Καισάρεια της Παλαιστίνης. Το 367 ορίστηκε επίσκοπος Αντιοχείας από τον αυτοκράτορα Ουάλη, αφού είχε απομακρυνθεί ο Γελάσιος Καισαρείας, και παρέμεινε μέχρι το 378. Σε αυτό το διάστημα αποκατέστησε τη μισοκατεστραμένη βιβλιοθήκη της πόλης.
Γκνιεβίνο

Το Γκνιεβίνο (Κασουμπιανή γλώσσα: Gniéwino, πολωνικά: Gniewino) είναι ένα χωριό στην κομητεία του Βεϊχερόβο, στο Βοϊβοδάτο της Πομερανίας, στη Βόρεια Πολωνία. Αποτελεί έδρα της "γκμίνα" (διοικητική περιφέρεια) με όνομα Γκμίνα Γκνιεβίνο. Βρίσκεται σε απόσταση 21 χιλιομέτρων βορειοδυτικά του Βεϊχερόβο και 57 χιλιομέτρων βορειοδυτικά της πρωτεύουσας της περιοχής Γκντανσκ.

Για πληροφορίες σχετικά με την ιστορία της περιοχής, δείτε το λήμμα "Ιστορία της Πομερανίας".

Το χωριό έχει πληθυσμό 1.710 κατοίκων, και φιλοξενεί ένα μεγάλο αιολικό πάρκο.
Αγγελική Ντάγκαρη

Η Αγγελική Ντάγκαρη, ζωγράφος και χαράκτρια, γεννήθηκε στον Πειραιά το 1947, και πέθανε το 2009.
Ζήνων Βερόνας

Ο Ζήνων Βερόνας ("Zeno di Verona", 300 - 12 Απριλίου 371) ήταν χριστιανός επίσκοπος και συγγραφέας του 4ου αιώνα μ.Χ.
Ρέικι

Το ρέικι είναι μία μορφή εναλλακτικής ιατρικής η οποία αναπτύχθηκε το 1922 στην Ιαπωνία από τον Βουδιστή μοναχό Dr Mikao Usui.
Έκτοτε το Ρέικι έχει προσαρμοσθεί σε διάφορες πολιτισμικές παραδόσεις. Χρησιμοποιεί μια τεχνική που ονομάζεται "παλμική θεραπεία (palm healing)" ή "θεραπεία αγγίγματος (hands-on-healing)". Μέσω αυτής της τεχνικής, όσοι εξασκούν το Ρέικι πιστεύουν ότι, αγγίζοντας τον θεραπευόμενο με τις παλάμες τους, μεταφέρουν «συμπαντική ενέργεια», η οποία πιστεύουν ότι ενεργεί θεραπευτικά. Σύμφωνα με το ρέικι, προσφέροντας τη συγκεκριμένη "θεραπεία" σε κάποιον «θεραπεύεται» και ο θεραπευτής, γιατί υποτίθεται πως το ρέικι επιτυγχάνει την ισορροπία των υποτιθέμενων ενεργειακών μας κέντρων, των λεγόμενων τσάκρας, η ανισορροπία των οποίων είναι υποτίθεται η αιτία όλων των δεινών του ανθρώπου.

Το Ρέικι θεωρείται ψευδοεπιστήμη. Βασίζεται στην έννοια του "τσι" "(qi" ή "chi"), μία μορφή καθολικής ζωτικής δύναμης κατά τους θεραπευτές Ρέικι, για την ύπαρξη της οποίας δεν υπάρχουν εμπειρικά τεκμήρια. Καμία επιστημονική έρευνα δεν μπορεί να στηρίξει την παραϊατρική αυτή μέθοδο, γι' αυτό και θεωρείται επίσημα ψευδοεπιστήμη. Ιατρικές οργανώσεις, όπως η Αμερικάνικη Εταιρεία Καρκίνου (American Cancer Society), το Ερευνητικό Κέντρο Καρκίνου του Ηνωμένου Βασιλείου (Cancer Research UK) και το Αμερικανικό Εθνικό Κέντρο για την Συμπληρωματική και Ολιστική Υγεία αναφέρουν επίσημα ότι το Ρέικι δεν μπορεί να αντικαταστήσει τις συμβατικές ιατρικές θεραπείες για ασθένειες όπως ο καρκίνος.
Ζακ Μορίς Κουβ ντε Μιρβίλ

Ο Ζακ Μορίς Κουβ ντε Μιρβίλ ("Jacques-Maurice Couve de Murville", 24 Ιανουαρίου 1907 - 24 Δεκεμβρίου 1999) ήταν Γάλλος πολιτικός.
Ο Δρόμος της Αγάπης

Η ταινία Ο Δρόμος της Αγάπης (Αγγλ. Going My Way) είναι δραματική κομεντί παραγωγής 1944 σε σκηνοθεσία Λίο ΜακΚάρεϊ. Πρωταγωνιστές της ταινίας είναι ο Μπινγκ Κρόσμπι και ο Μπάρι Φιτζέραλντ. Η ταινία κέρδισε 7 βραβεία όσκαρ, μεταξύ των οποίων και Όσκαρ Καλύτερης Ταινίας και αποτέλεσε τη μεγαλύτερη εισπρακτική επιτυχία για το 1944. Η επιτυχία της ταινίας έφερε τον Κρόσμπι στην πρώτη θέση του Box-Office θέση που κράτησε μέχρι και το τέλος της δεκαετίας του '40. Μετά τη λήξη του Β' Παγκοσμίου Πολέμου, ο Μπίνγκ Κρόσμπι και ο Λίο ΜακΚάρεϊ παρουσίασαν αντίγραφο της ταινίας στον Πάπα Πίο ΙΒ' στο Βατικανό. Η ταινία ακολουθήθηκε από το σίκουελ "Οι καμπάνες της Αγίας Μαρίας (The Bells Of St. Mary's)" την επόμενη χρονιά.
Άνω Σκαφιδωτή

Η Άνω Σκαφιδωτή είναι κοινότητα του νομού Πρέβεζας. Είναι κτισμένη σε μία κοιλάδα 600-700 μέτρων μεταξύ των βουνοκορυφών Τούρλα (1080 m) και Λαγού Ποδάρι (1090 m), στα όρια των νομών Πρεβέζης, Θεσπρωτίας και Ιωαννίνων, στις απολήξεις των ορέων Παραμυθιάς και Σουλίου. Το χωριό αποτελεί σήμερα Δημοτικό Διαμέρισμα του Δήμου Πάργας, του νομού Πρεβέζης και είναι στα 12 χιλιόμετρα από την έδρα του Δήμου, το Καναλάκι, με το οποίο συνδέεται με ασφαλτοστρωμένο δρόμο. Συνδέεται επίσης με χωμάτινους αγροτοδασικούς δρόμους με το χωριό Τσεκούρι - τη Σκάλα Τζαβέλαινας - τις πηγές Αχέροντα, το Τρίκαστρο - Πύλες Άδη (Χαράδρα Αχέροντα), την Άνω Ράχη και την Κορυφούλα. Είναι σε κομβικό σημείο, μεταξύ του Ιστορικού Σουλίου και του Ζαλόγγου, των Πυλών του Άδη και του Νεκρομαντείου και της ιστορικής διαδρομής ανεφοδιασμού Εθνικής Αντίστασης 1941-1944 Αλωνάκι – Δερβίζιανα. 
thumb|Το Δημοτικό Σχολείο Άνω Σκαφιδωτής, σήμερα έδρα του Πολιτιστικού Συλλόγου|300px|right
thumb|Παιώνια (Paeonia), το σήμα κατατεθέν της Άνω Σκαφιδωτής Πρέβεζας|300px|right
Χρίστος Γεραρής

Ο Χρίστος Γεραρής (1938) είναι Έλληνας δικαστικός και πρώην υπηρεσιακός Υπουργός Δικαιοσύνης, Διαφάνειας και Ανθρωπίνων Δικαιωμάτων στην Κυβέρνηση Πικραμμένου.
Μοναρχία της Ισπανίας

Η Μοναρχία της Ισπανίας (ισπανικά: "Monarquía de España"), συνταγματικά αναφερόμενη ως το Στέμμα (la Corona) και κοινά αναφερόμενη ως η "Ισπανική μοναρχία", είναι ένας συνταγματικός θεσμός και ένα ιστορικό αξίωμα της Ισπανίας. Οι αρμοδιότητες του είναι μεν μεγαλύτερες από αυτές άλλων μοναρχών στην Ευρώπη, αλλά εξακολουθούν να μην είναι πολύ μεγάλες.

Η μοναρχία περιλαμβάνει έναν βασιλεύοντα Βασιλιά ή Βασίλισσα της Ισπανίας, την οικογένειά τους και τον βασιλικό οίκο, ο οποίος στηρίζει και διευκολύνει το μονάρχη στην άσκηση των βασιλικών καθηκόντων και προνομίων του. Η μοναρχία εκπροσωπείται τρεχόντως από τον Βασιλιά Φίλιππο ΣΤ', την σύζυγο του Βασίλισσα Λετίθια της Ισπανίας, και την τα παιδιά και τα εγγόνια τους.

Δημοσκοπήσεις συχνά αποκαλύπτουν ότι η μοναρχία παραμένει δημοφιλής από μια μεγάλη πλειοψηφία των πολιτών στη σύγχρονη Ισπανία, με περίπου το 75% των Ισπανών πολιτών να κατατάσσουν τη μοναρχία πάνω από κάθε άλλο δημόσιο θεσμό στη χώρα. Το 2010, ο προϋπολογισμός για την Ισπανική μοναρχία ήταν 7,4 εκατομμύρια ευρώ, μία από τις χαμηλότερες δημόσιες δαπάνες για τον θεσμό της μοναρχίας στην Ευρώπη.
Αντώνης Μανιτάκης

Ο Αντώνης Μανιτάκης (1944) είναι Έλληνας πανεπιστημιακός και πολιτικός.
Αντώνης Ρουπακιώτης

Ο Αντώνης Ρουπακιώτης (Αθάνι Λευκάδας, 1938) είναι Έλληνας δικηγόρος που έχει διατελέσει πρόεδρος του Δικηγορικού Συλλόγου Αθηνών, υπηρεσιακός υπουργός Εργασίας και Κοινωνικής Πρόνοιας καθώς και υπουργός Δικαιοσύνης, Διαφάνειας και Ανθρωπίνων Δικαιωμάτων επίσης έχει διατελέσει υπηρεσιακός υπουργός Εσωτερικών.
Ντονμπάς Αρένα

Η Ντόνμπας Αρένα ή Ντονμπάς Αρένα (ουκρανικά: Донбас Арена, ρωσικά: Донбасc Арена) είναι ένα γήπεδο με φυσικό χλοοτάπητα στο Ντόνετσκ της Ουκρανίας που άνοιξε τις πύλες του στο κοινό στις 29 Αυγούστου 2009. Το στάδιο βρίσκεται στο κέντρο της πόλης, στο πάρκο Λένιν Κομσομόλ. Με χωρητικότητα 52.518 θεατών, το γήπεδο φιλοξενεί τους αγώνες της ΦΚ Σαχτάρ Ντονέτσκ, ενώ φιλοξένησε και μερικούς αγώνες του Euro 2012. Αποτελεί επίσης ένα από τα πλέον πολυσύχναστα σημεία της νυχτερινής ζωής του Ντόνετσκ.

Το αρχικά εκτημώμενο κόστος της κατασκευής υπολογιζόταν στα 150 εκατομμύρια ευρώ. Άλλα 15 εκατομμύρια ξοδεύτηκαν για την κατασκευή ενός πάρκου ψυχαγωγίας πέριξ του γηπέδου. Το τελικό κόστος του σχεδίου αναμένεται να φτάσει τα 300 εκατομμύρια ευρώ.

Το όνομα του γηπέδου παραπέμπει στο συντομευμένο όνομα της βιομηχανικής περιοχής της λεκάνης του Ντόνετσκ, ως εκ τούτου, - "Donbas". Πάντως το επίσημο όνομα στα αγγλικά προφέρεται σύμφωνα με την ρωσική γλώσσα.
Τσαλατενάνγκο

Η Τσαλατενάνγκο (ισπανικά: Chalatenango) είναι η δωδέκατη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Τσαλατενάνγκο. Έχει πληθυσμό 29.271 κατοίκων (2007).
Ντνίπρο Αρένα

Η Ντνίπρο Αρένα είναι ένα ποδοσφαιρικό γήπεδο στο Ντνίπρο της Ουκρανίας. Χρησιμοποιείται σχεδόν αποκλειστικά ως ποδοσφαιρικό γήπεδο και φιλοξενεί τους εντός έδρας αγώνες της ΦΚ Ντνίπρο. Το γήπεδο έχει χωρητικότητα 31.003 θεατών. Αντικατέστησε την παλιά έδρα της Ντνίπρο το Στάντιουμ Μετεόρ.

Φιλοξένησε τον αγώνα για τα Προκριματικά του Παγκοσμίου Κυπέλλου του 2010 ανάμεσα στην Ουκρανία και την Αγγλία καθώς το Ολυμπιακό Εθνικό Αθλητικό Κέντρο στο Κίεβο βρισκόταν υπό ανακατασκευή ενόψει του Euro 2012.

Η Ντνίπρο Αρένα επιλέχτηκε ως πιθανός τόπος διεξαγωγής αγώνων στα πλαίσια του Euro 2012, αλλά αποκλείστηκε από την σχετική λίστα τον Μάιο του 2009. Η χωρητικότητα του γηπέδου απείχε ελάχιστα από τις 33.000 θέσεις που είχε ως απαίτηση η UEFA.
Βασίλης Ράπανος

Ο Βασίλης Ράπανος (21 Σεπτεμβρίου 1947) είναι Έλληνας οικονομολόγος και πανεπιστημιακός.
Διαμέρισμα Τσαλατενάνγκο

Το Διαμέρισμα Τσαλατενάνγκο (ισπανικά: departmento de Chalatenango) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 2.016,58 τ.χλμ. και πληθυσμό 335.339 κατοίκων (2006). Πρωτεύουσα είναι η Τσαλατενάνγκο.
Βασίλειο της Ετρουρίας

Το Βασίλειο της Ετρουρίας υπήρξε κράτος της κεντρικής Ιταλίας που ιδρύθηκε το 1801, περιλαμβάνοντας ένα μεγάλο τμήμα της Τοσκάνης. Διαλύθηκε το 1807.
Κάστρο του Ρόζενμποργκ

Το Κάστρο του Ρόζενμποργκ (δανικά:Rosenborg Slot) είναι ένα αναγεννησιακό κάστρο που βρίσκεται στο κέντρο της Κοπεγχάγης, της πρωτεύουσας της Δανίας. Το κάστρο αρχικά χτίστηκε ως θερινή κατοικία το 1606 και αποτελεί ένα χαρακτηριστικό παράδειγμα των πολλών αρχιτεκτονικών σχεδίων του Χριστιανού Δ'. Χτίστηκε σε Ολλανδικό Αναγεννησιακό ρυθμό, τυπικό για τα δανικά κτίσματα εκείνης της περιόδου, και έχει επεκταθεί αρκετές φορές, με την τελευταία, που είναι και υπεύθυνη για τη σημερινή μορφή του κάστρου, να χρονολογείται στο 1624. Οι αρχιτέκτονες Μπέρτελ Λάνγκε και Χανς φαν Στεεβίνκελ ο Νεότερος συνεργάστηκαν για τον δομικό σχεδιασμό του κάστρου.
Διαμέρισμα Λα Ουνιόν

Το Διαμέρισμα Λα Ουνιόν (ισπανικά: departmento de La Unión) είναι ένα από τα 14 διαμερίσματα του Ελ Σαλβαδόρ. Ανήκει στη Ανατολική επαρχία. Έχει έκταση 2.074,34 τ.χλμ. και πληθυσμό 328.219 κατοίκων (2006). Πρωτεύουσα είναι η Λα Ουνιόν και δεύτερη μεγαλύτερη πόλη η Πλάγιας Νέγρας.
Φραγκούλης Φράγκος

Ο Φραγκούλης Φράγκος (Κομοτηνή, 1951) είναι απόστρατος Έλληνας αξιωματικός του Πεζικού του Στρατού Ξηράς, επίτιμος αρχηγός του Γενικού Επιτελείου Στρατού και πρώην υπηρεσιακός Υπουργός Εθνικής Άμυνας.
Τόλης Πολάτος

Ο Τόλης Πολάτος (25 Ιανουαρίου 1945-23 Αυγούστου 2002) ήταν Έλληνας ηθοποιός του κινηματογράφου και της τηλεόρασης. Η κηδεία του έγινε στο Νεκροταφείο του Σχιστού και ο γιος του Κίμωνας είναι μουσικός της ροκ.
Γερουσία του Βέρμοντ

Η Γερουσία του Βέρμοντ είναι η άνω βουλή της Γενικής Συνέλευσης του Βέρμοντ, του πολιτειακού νομοθετικού σώματος της πολιτείας του Βέρμοντ. Η Γερουσία αποτελείται από 30 μέλη. Η περιφερειοποίηση της Γερουσίας διαιρεί τα 30 μέλη σε τρεις μονοεδρικές περιφέρειες, έξι διεδρικές περιφέρειες, τρεις τριεδρικές περιφέρειες, και μια εξαεδρική περιφέρεια. Κάθε Γερουσιαστής εκπροσωπεί τουλάχιστον 20.300 πολίτες. Οι γερουσιαστές εκλέγονται για διετείς θητείες, και δεν υπάρχει όριο στον αριθμό των θητειών που μπορεί να υπηρετήσει ένας Γερουσιαστής.

Όπως σε άλλες άνω βουλές των πολιτειακών και εδαφικών νομοθετικών σωμάτων και της ομοσπονδιακής Γερουσίας των ΗΠΑ, η Γερουσία είναι επιφορτισμένη με ειδικές εξουσίες όπως η επιβεβαίωση ή η απόρριψη κυβερνητικών διορισμών σε εκτελεστικά τμήματα, στην πολιτειακή κυβέρνηση (το σώμα υπουργών της κυβέρνησης), τις επιτροπές, τα συμβούλια, και να εκλέγει τα μέλη του Ανώτατου Δικαστηρίου του Βέρμοντ.

Η Γερουσία του Βέρμοντ συνέρχεται στο Πολιτειακό Καπιτώλιο του Βέρμοντ στο Μονπελιέ.
Ποδοσφαιρικός Όμιλος Ξυλοτύμβου 2006

Ο Ποδοσφαιρικός Όμιλος Ξυλοτύμβου 2006 είναι κυπριακή ποδοσφαιρική ομάδα με έδρα τη Ξυλοτύμβου της επαρχίας Λάρνακας. Ιδρύθηκε το 2006. Χρώματα της ομάδας είναι το μαύρο και το άσπρο. Έδρα της ομάδας είναι το Κοινοτικό Στάδιο Ξυλοτύμβου.
Γιώργος Ζανιάς

Ο Γιώργος Ζανιάς είναι Έλληνας οικονομολόγος, πανεπιστημιακός και πρώην Υπηρεσιακός Υπουργός Οικονομικών στην Υπηρεσιακή Κυβέρνηση Παναγιώτη Πικραμμένου.
Ουίλλιαμ Κάρρις

Ο Ουίλλιαμ Κάρρις (γεννήθηκε Χάνοβερ Νιου Χάμσαϊρ στις 23 Αυγούστου 1944) είναι Αμερικανός πολιτικός.
Audi S8

Το Audi S8 είναι ένα μεγάλο πολυτελές 4-πορτο σεντάν αυτοκίνητο της κατηγορίας F από τη γερμανική αυτοκινητοβιομηχανία Audi. Πρόκειται για μια βελτιωμένη και πιο σπορ έκδοση του Audi A8, που ανήκει επίσης στην κατηγορία F. Η πρώτη γενιά του μοντέλου παρήχθη μεταξύ του 1996 και του 2002, ενώ η δεύτερη μεταξύ του 2006 και του 2009. Η τρίτη γενιά μπήκε στην παραγωγή τον Απρίλιο του 2012 και έφτασε έως το 2018. Η τέταρτη γενιά του S8 παρουσιάστηκε τον Ιούλιο του 2019 και μπήκε στην παραγωγή τον Νοέμβριο.

Τόσο η πρώτη γενιά όσο και οι μεταγενέστερες γενιές του S8, διατέθηκαν με στάνταρ την μόνιμη τετρακίνηση quattro της Audi. Οι 3 πρώτες γενιές του S8 διατέθηκαν μόνο στην έκδοση με το κοντό μεταξόνιο, ενώ η τέταρτη γενιά τόσο με το κοντό όσο και με το μακρύ μεταξόνιο.
Γερουσία της Λουιζιάνα

Η Πολιτειακή Γερουσία της Λουιζιάνα ("Γαλλικά: Sénat de Louisiane") είναι η άνω βουλή του πολιτειακού νομοθετικού σώματος της Λουιζιάνα. Όλοι οι Γερουσιαστές υπηρετούν τετραετείς θητείες και τους ανατίθενται πολλές επιτροπές για να εργασθούν σε αυτές. Οι Ρεπουμπλικανοί ελέγχουν την Πολιτειακή Γερουσία μετά την νίκη στην Ειδική Εκλογή στην Περιφέρεια 26 από τον Τζόναθαν Γ. Πέρρυ.
Τζον Φ. Κάμπελ

Ο Τζον Φ. Κάμπελ (γεννήθηκε στο Νιου Χάιντ Παρκ Νέας Υόρκης στις 3 Μαρτίου 1954) είναι Αμερικανός πολιτικός της πολιτείας του Βερμόντ.
Σαν Φρανσίσκο Γκότερα

Η Σαν Φρανσίσκο Γκότερα (ισπανικά: San Francisco Gotera) μια πόλη του Ελ Σαλβαδόρ. Είναι η πρωτεύουσα του διαμερίσματος Μορασάν. Έχει πληθυσμό 21.049 κατοίκων (2007).
Audi Q7

Το Audi Q7 είναι ένα μεγάλο πολυτελές 5-θέσιο, 6-θέσιο ή 7-θέσιο SUV αυτοκίνητο της γερμανικής αυτοκινητοβιομηχανίας Audi, με τα βασικά χαρακτηριστικά του, πάντως, να έχουν σχεδιαστεί πρωτίστως για το οδόστρωμα. Η πρώτη γενιά του Q7 παρουσιάστηκε τον Σεπτέμβριο του 2005 και ήταν ο πρώτος, χρονολογικά, εκπρόσωπος της Audi στην ολοένα και πιο δημοφιλή στην Ευρώπη και στις ΗΠΑ κατηγορία των πολυτελών SUV, ενώ και γενικότερα ήταν το πρώτο SUV στην ιστορία της εταιρείας. Τον Μάρτιο του 2015, έληξε η παραγωγή της πρώτης γενιάς και τον ίδιο μήνα ξεκίνησε η παραγωγή της δεύτερης γενιάς του, η οποία το καλοκαίρι του 2019 υπέστη μια ανανέωση.

Στο παρελθόν, το Q7 είχε αναλάβει τον ρόλο του κορυφαίου SUV της εταιρείας, αλλά τον Ιούλιο του 2018 μπήκε στην παραγωγή το νέο μοντέλο Audi Q8, συγγενικό με το Q7, και ανέλαβε τον πλέον ηγετικό ρόλο. Παρά το γεγονός ότι έχει οριακά μικρότερο μήκος και ύψος (αλλά με λίγο μεγαλύτερο πλάτος) από αυτό του Q7 και δεν διατίθεται (αντίθετα με το Q7) με τρίτη σειρά καθισμάτων, το Q8 είναι ακόμα πολυτελέστερο.
Διαμέρισμα Μορασάν

Το Διαμέρισμα Μορασάν (ισπανικά: departmento de Morazán) είναι ένα από τα 14 διαμερίσματα του Ελ Σαλβαδόρ. Ανήκει στη Ανατολική επαρχία. Έχει έκταση 1.447,43 τ.χλμ. και πληθυσμό 205.668 κατοίκων (2006). Πρωτεύουσα είναι η Σαν Φρανσίσκο Γκότερα και δεύτερη μεγαλύτερη πόλη η Αραμπάλα.
Παύλος Αποστολίδης

Ο Παύλος Αποστολίδης (1942) είναι Έλληνας διπλωμάτης, πρέσβης ε.τ, πρώην διοικητής της ΕΥΠ και πρώην υπηρεσιακός Υπουργός Διοικητικής Μεταρρύθμισης και Ηλεκτρονικής Διακυβέρνησης.
Κλινική Περίπτωση

Κλινική Περίπτωση είναι τίτλος ελληνικής κωμικής τηλεοπτικής σειράς που προβλήθηκε τη σεζόν 2011-2012 από τον τηλεοπτικό σταθμό Mega Channel. Το σενάριο βασίζεται στη βρετανική σειρά «Doc Martin» που προβάλλεται από το 2004 μέχρι σήμερα από το τηλεοπτικό δίκτυο ITV.

Την μεταφορά του σεναρίου στα ελληνικά επιμελήθηκε η Χριστίνα Κοτζάμπαση ενώ τη σκηνοθεσία ανέλαβε ο Ανδρέας Μορφονιός.

Η σειρά περιείχε αρκετά εξωτερικά γυρίσματα, ενώ το μεγαλύτερο μέρος τους πραγματοποιήθηκε στην Καρδαμύλη. Η σειρά ήταν στα 10 πρώτα προγράμματα με την υψηλότερη τηλεθέαση για το 2012.

Το πρώτο επεισόδιο της σειράς προβλήθηκε στις 18 Νοεμβρίου του 2011, ενώ το τελευταίο στις 25 Μαΐου του 2012. Παρόλο που την άνοιξη του 2012 η σειρά ανανεώθηκε για δεύτερο κύκλο επεισοδίων, τελικά τα γυρίσματα και η προετοιμασία του νέου κύκλου δεν ξεκίνησαν ποτέ λόγω οικονομικών προβλημάτων.
Γιώργος Δεληκούρας

Ο Γιώργος Δεληκούρας (γενν. στην Αθήνα, 1965) είναι Έλληνας φυσικός, παραολυμπιονίκης.
Αγαμέμνων Σλήμαν

Ο Αγαμέμνων Σλήμαν (1878-1954) ήταν Έλληνας πολιτικός, πολλές φορές βουλευτής, εκλεγμένος από το 1905 μέχρι και το 1935, Γενικός Διοικητής Ηπείρου το 1935 και μεγαλοκτηματίας.
Σωφρόνιος Λειχούδης

Ο Σωφρόνιος Λειχούδης (1652 - 15 Ιουνίου 1730) ήταν Έλληνας λόγιος.
Κυριάκος Κρόκος

Ο Κυριάκος Κρόκος (1941 - 12 Ιουνίου 1998) ήταν σημαντικός Έλληνας αρχιτέκτονας και ζωγράφος. Αντιπροσωπευτικά δείγματα του αρχιτεκτονικού έργου του είναι το Μουσείο Βυζαντινού Πολιτισμού Θεσσαλονίκης, το Μουσείο Αλέκου Φασιανού στην Αθήνα κλπ. To 1996 εκπροσώπησε την Ελλάδα στην 6η Διεθνή Μπιενάλε Αρχιτεκτονικής της Βενετίας.
Θεόκλητος Πολυειδής

Ο Θεόκλητος Πολυειδής ή Πολυείδης υπήρξε Έλληνας λόγιος από την Αδριανούπολη της Θράκης, κληρικός, εκπαιδευτικός της περιόδου του Νεοελληνικού Διαφωτισμού και επίσκοπος Πολυανής και Βαρδάρων (Κεντρική Μακεδονία).

Το έργο του «Οι χρησμοί του Αγαθάγγελου», που γράφτηκε περίπου το 1750, είχε τεράστια απήχηση στην αυλή της Αικατερίνης Β’ στην Πετρούπολη και ενίσχυσε σημαντικά το φιλελληνισμό στις ευρωπαϊκές πόλεις, που ο ίδιος επισκέφθηκε. Ταυτόχρονα, «Οι χρησμοί του Αγαθάγγελου», τους οποίους πρώτος εξέδωσε ο Ρήγας Φεραίος, προώθησαν το επαναστατικό πνεύμα των υπόδουλων Ελλήνων, επειδή προέλεγαν τη μελλοντική απελευθέρωση του υπόδουλου Ελληνισμού. Θεωρείται ότι ίσως αποτελεί μια ύστατη υπόμνηση του οικουμενικού χαρακτήρα του Ελληνισμού.
Τριαντάφυλλος Σαμαράς

Ο Τριαντάφυλλος Σαμαράς, γνωστός και ως καπετάν Καραπιπέρης, ήταν σημαντικός Έλληνας Μακεδονομάχος οπλαρχηγός από τη Σιάτιστα της "περιφερειακής ενότητας" Κοζάνης.
Van Canto

Οι Van Canto είναι φωνητικό συγκρότημα από την Γερμανία που ιδρύθηκε το 2006 και αποτελείται από πέντε τραγουδιστές και έναν ντράμερ. Παρόλο που το συγκρότημα χαρακτηρίζεται ως a cappella, χρησιμοποιεί ντραμς. Οι επιρροές των Van Canto προέρχονται κυρίως από το heavy metal, το power metal και το Συμφωνικό metal δημιουργώντας έναν ήχο που οι ίδιοι ονομάζουν "ηρωικό, φωνητικό μέταλ" (hero metal a capella). Κατά κανόνα το συγκρότημα χρησιμοποιεί δύο τραγουδιστές για τα φωνητικά ενώ οι υπόλοιποι χρησιμοποιούν τις φωνές τους για να μιμηθούν τις ηλεκτρικές κιθάρες και το μπάσο, με την βοήθεια ενισχυτών, σε μία προσπάθεια να προσομοιώσουν όσο το δυνατόν καλύτερα των ήχο των πραγματικών μουσικών οργάνων.
Ντόνα Σάμερ

Η Ντόνα Σάμερ (αγγλ. "Donna Summer", 31 Δεκεμβρίου 1948 – 17 Μαΐου 2012) ήταν Αμερικανίδα τραγουδίστρια.
Κολλυτός

Ο Κολλυτός ή "Κολυττός" (), (ο δήμος: Κολλυτού) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).
Τζον Τέρι

Ο Τζον Τέρι (αγγλικά: "John George Terry", 7 Δεκεμβρίου 1980) είναι Άγγλος πρώην διεθνής ποδοσφαιριστής. Αγωνιζόταν ως κεντρικός αμυντικός και αυτήν την στιγμη εργάζεται ως βοηθός προπονητή στην Άστον Βίλα. Διετέλεσε αρχηγός της Εθνικής Αγγλίας, από τον Αύγουστο του 2006 μέχρι τον Φεβρουάριο του 2010, και από το Μάρτιο του 2011 μέχρι και τον Φεβρουάριο του 2012.

Ο Τέρι βραβεύτηκε ως Καλύτερος Αμυντικός της Χρονιάς από την UEFA το 2005, 2008 και 2009 και συμπεριλήφθηκε στο FIFPro World XI για τέσσερις συνεχόμενες περιόδους, από το 2005 έως το 2008. Ήταν επίσης ο μόνος Άγγλος παίκτης που συμπεριλήφθηκε στην all-star ομάδα για το Παγκόσμιο Κύπελλο Ποδοσφαίρου 2006.

Ο Τέρι είναι ο πιο επιτυχημένος αρχηγός της Τσέλσι, αφού έχει κατακτήσει πέντε Πρωταθλήματα Αγγλίας, πέντε Κύπελλα Αγγλίας FA Cup και τρία Λιγκ Καπ από το 2004. Είναι ένας από τους πέντε παίκτες που έχουν κάνει πάνω από 500 εμφανίσεις για την Τσέλσι και επίσης, είναι ο αμυντικός με τα περισσότερα γκολ στην ιστορία της ομάδας. Το 2007, έγινε ο πρώτος αρχηγός που σήκωσε Κύπελλο Αγγλίας, στο νέο Στάδιο Γουέμπλεϊ στη νίκη της Τσέλσι με 1-0 επί της Μάντσεστερ Γιουνάιτεντ, καθώς επίσης και ο πρώτος παίκτης που σκόραρε σε διεθνές αγώνα εκεί, πετυχαίνοντας γκολ με κεφαλιά στην ισοπαλία 1-1 της Αγγλίας με τη Βραζιλία.

Τον Απρίλιο του 2017 ανακοινώθηκε πως ο Τέρι αποχωρεί από την Τσέλσι, ύστερα από 22 χρόνια στο σύλλογο. Τον Ιούλιο του ίδιου έτους υπέγραψε συμβόλαιο ενός έτους με την Άστον Βίλα.
Δήμος Ριμπέιρα Γκράντε

Ο Δήμος Ριμπέιρα Γκράντε (πορτογαλικά: Ribeira Grande) είναι ένας δήμος του Πράσινου Ακρωτηρίου. Βρίσκεται στο Νησί Σάντο Αντάο. Έχει έκταση 167 τ.χλμ. και πληθυσμό 21.735 κατοίκων (2005). Πρωτεύουσα είναι η Ριμπέιρα Γκράντε.
ΦΚ Ακτομπέ

Η ΦΚ Ακτομπέ () είναι ποδοσφαιρική ομάδα από το Καζακστάν με βάση την πόλη Ακτομπέ, η οποία ιδρύθηκε το 1967 στην πόλη Aktyubinets. Η ομάδα αγωνίζεται στο Πρωτάθλημα ποδοσφαίρου Καζακστάν.
Θάλασσα Ρος

Η Θάλασσα (του) Ρος είναι μεγάλη θαλάσσια έκταση που βρίσκεται στην Ανταρκτική. Αποτελεί προέκταση του Ειρηνικού Ωκεανού που φέρεται να εισχωρεί βαθιά στην ζώνη της Ανταρκτικής. Στο δε σχηματιζόμενο μυχό της βρίσκεται η ομώνυμη "Τράπεζα Πάγου Ρος".

Η έκταση της θάλασσας Ρος υπολογίζεται στα 950.000 τ.χλμ. με μέγιστο βάθος θαλάσσης λιγότερο από 1000 μέτρα. Το πλέον αξιοπερίεργο της θάλασσας αυτής είναι η παράκτια ζώνη της που βρίθει από ηφαίστεια. Η δε επιφανειακή της θερμοκρασία είναι περίπου -1,8 °C. Η Θάλασσα Ρος χαρακτηρίζεται πλούσια σε θρεπτικά συστατικά, πλαγκτόν και γι'αυτό το λόγο καθίσταται ικανή να θρέψει πολλά μεγαλόσωμα είδη ψαριών καθώς και φώκιες, φάλαινες, θαλάσσια πουλιά που απαντώνται στη περιοχή.
Σημειώνεται ότι στην εν λόγω θάλασσα είναι σπάνια τα παγόβουνα και αποτελεί πόλο τουριστικής έλξης αφού βρίσκεται στη "καρδιά " της Ανταρκτικής.

Κατηγορία:Γεωγραφία της Ανταρκτικής
Γεράσιμος Σταματελάτος

Ο Γεράσιμος Σταματελάτος (18 Ιανουαρίου 1898 - 11 Απριλίου 1987) ήταν Έλληνας ζωγράφος.
Ανδρέας Μακρής

Ο Ανδρέας Μακρής (7 Μαρτίου 1930, Θεσσαλονίκη - 3 Φεβρουαρίου 2005, Μέριλαντ) ήταν διακεκριμένος Ελληνοαμερικάνος συνθέτης και βιολιστής.
Ελένη Αρχιγένους

Η Ελένη Αρχιγένους (1823 − 24 Οκτωβρίου 1891) υπήρξε Κωνσταντινουπολίτισσα λόγια και σύζυγος του Σαράντη Αρχιγένη.
Τομά Βούσιτς Πέρισιτς

Ο Τομά Βούσιτς Πέρισιτς ("σερβικά : Тома Вучић Перишић") (Μπάρικ 1787 ή 1788 – Βελιγράδι 1859) ήταν Σέρβος οπλαρχηγός της πρώτης και της δεύτερης Σερβικής εξέγερσης, ο πλουσιότερος και από τους πιο ισχυρούς ανθρώπους στη Σερβία το πρώτο μισό του 19ου αιώνα.
Σούπερ Λίγκα 2012–13

Η Σούπερ Λίγκα 2012–13 (γνωστή και ως Super League ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2012-13 ήταν το 54ο που διεξήχθη σε μορφή εθνικής κατηγορίας, το 34ο από καταβολής του επαγγελματικού ποδοσφαίρου και 7ο με την ονομασία Σούπερ Λιγκ. Ξεκίνησε στις 25 Αυγούστου 2012 και νικητής αναδείχθηκε ο Ολυμπιακός κατακτώντας το 40ό πρωτάθλημα στα 88 χρόνια από την ίδρυσή του.

Το πρωτάθλημα ξεκίνησε στη "σκιά" οικονομικών κυρίως προβλημάτων των ομάδων, από τις οποίες οι μισές, άργησαν χαρακτηριστικά να πάρουν άδεια συμμετοχής στο νέο πρωτάθλημα, ενώ ο ΟΦΗ δεν πρόλαβε αρχικά, αλλά κατάφερε τελικά να καταθέσει τα απαραίτητα έγγραφα, παίρνοντας παράταση χάρις σε ένα νέο νομοσχέδιο που πέρασε στη Βουλή.

Τρεις ομάδες προβιβάστηκαν από τη Football League της περιόδου 2011-12: η πρωταθλήτρια ομάδα του Πανθρακικού, η δευτεραθλήτρια Βέροια και η νικήτρια ομάδα των "play-off" ανόδου του Πλατανιά. Ο Πανθρακικός και η Βέροια επέστρεψαν στην Α' Εθνική αντίστοιχα 2 και 4 έτη μετά τον υποβιβασμό τους από αυτή, ενώ ο Πλατανιάς πραγματοποίησε την πρώτη του συμμετοχή στη Super League. Λόγω επικείμενης αύξησης των ομάδων από 16 σε 18 την επόμενη περίοδο της Super League, την παρούσα χρονιά υποβιβάστηκαν 2 ομάδες και προβιβάστηκαν 4 από τη Football League. Στα αξιοσημείωτα της περιόδου ήταν ο πρώτος υποβιβασμός της ΑΕΚ στη Β' Εθνική μετά από 54 συνεχόμενες χρονιές στην Α' Εθνική.
Ο Συνήγορος

Ο Συνήγορος (αγγλικά: "The Counselor") είναι αμερικανικό/βρετανικό δραματικό θρίλερ παραγωγής 2013. Την ταινία σκηνοθέτησε ο Ρίντλεϊ Σκοτ και το σενάριο έγραψε ο συγγραφέας Κόρμακ ΜακΚάρθυ. Πρωταγωνιστεί ο Μάικλ Φασμπέντερ στο ρόλο ενός δικηγόρου που τα βρίσκει δύσκολα όταν ανακατεύεται με τον κόσμο της διακίνησης ναρκωτικών. Συμμετέχουν επίσης οι Πενέλοπε Κρουζ, Κάμερον Ντίαζ, Χαβιέρ Μπαρδέμ και Μπραντ Πιτ.

Η ταινία κυκλοφόρησε στους κινηματογράφους στις 25 Οκτωβρίου 2013.
Ρομπ Χάλφορντ

O Ρομπ Χάλφορντ ("Robert John Arthur "Rob" Halford", γενν. 25 Αυγούστου 1951) είναι Άγγλος τραγουδιστής της χέβι μέταλ μουσικής σκηνής, γνωστός ως μέλος του συγκροτήματος Judas Priest, ενώ από το 1992 μέχρι το 2004 σχημάτισε τα συγκροτήματα Fight, 2wo και Halford.
Στρατιά του Βαρδάρη

Η Στρατιά του Βαρδάρη της Οθωμανικής Αυτοκρατορίας ("τουρκικά: Vardar Ordusu") ήταν μια στρατιωτική μονάδα που υπαγόταν στη Δυτική Στρατιά του οθωμανικού στρατού. Σχηματίστηκε κατά την διάρκεια της προετοιμασίας της Υψηλής Πύλης για την διαφαινόμενη πολεμική εμπλοκή της αυτοκρατορίας που επιβεβαιώθηκε με την κήρυξη του Α' Βαλκανικού Πολέμου από την Ελλάδα, την Βουλγαρία, το Μαυροβούνιο και τη Σερβία.
Ο Μπάτλερ

Ο Μπάτλερ (αγγλικά: "The Butler" ή "Lee Daniels' The Butler") είναι αμερικανική δραματική, ιστορική, βιογραφική ταινία παραγωγής 2013. Τη σκηνοθεσία ανέλαβε ο Λι Ντάνιελς και το σενάριο έγραψε ο Ντάνι Στρονγκ εμπνευσμένος από το άρθρο "A Butler Well Served by This Election" του Γουίλ Χέιγκουντ. Πρωταγωνιστεί ο Φόρεστ Γουίτακερ στο ρόλο του Σέσιλ Γκέινς, ενός Αφροαμερικανού που ήταν αυτόπτης μάρτυρας αρκετών αξιοσημείωτων γεγονότων του 20ου αιώνα, κατά τη διάρκεια της 34-έτους θητείας του στο Λευκό Οίκο ως μπάτλερ. Ο πλασματικός χαρακτήρας του Γκέινς βασίζεται στην πραγματική ιστορία του Γιουτζίν Άλεν που εργαζόταν ως μπάτλερ στο Λευκό Οίκο από το 1952 έως το 1986. Στην ταινία επίσης συμμετέχουν οι Όπρα Γουίνφρεϊ, Ρόμπιν Γουίλιαμς, Βανέσα Ρεντγκρέιβ, Μαράια Κάρεϊ, Λένι Κράβιτζ, Τζέιμς Μάρσντεν, Λιβ Σράιμπερ και Τζέιν Φόντα.

Η ταινία κυκλοφόρησε στους κινηματογράφους στις 16 Αυγούστου 2013. Έλαβε κυρίως θετικά σχόλια από τους κριτικούς ενώ κατάφερε και μια επιτυχημένη εισπρακτική πορεία με τα συνολικά έσοδα να φτάνουν τα 177,3 εκατομμύρια δολάρια παγκοσμίως.
ΦινΠα

Η ΦινΠα ήταν μια φινλανδική ποδοσφαιρική ομάδα με έτος ίδρυσης το 1956. Βάση της ομάδας ήταν το Ελσίνκι. Το 1998 διαλύθηκε. Η ομάδα ιδρύθηκε από το προσωπικό των φινλανδικών εθνικών αερογραμμών Aero σαν «Aeron Pallo». Όταν η εταιρεία άλλαξε το όνομα της σε Finnair, η ομάδα μετονομάστηκε σε Finnairin Palloilijat.

Το 1976 η ομάδα ανδρών προβιβάστηκε στη δεύτερη κατηγορία, το τρίτο ψηλότερο επίπεδο του ποδοσφαίρου στη Φινλανδία. Το 1993 ανέβηκε στην ανώτατη κατηγορία. Το 1997 η ομάδα τερμάτισε στην 3η θέση του βαθμολογικού πίνακα. 

Το 1998 η ομάδα διαβαθμίστηκε στην πρώτη κατηγορία, χάνοντας σε αγώνες πλέι-οφ. Η Finnair δεν ήταν διαθετημένη να χρηματοδοτεί πλέον το σύλλογο, ο οποίος διαλύθηκε. Συμμετείχε συνολικά έξι σεζόν στην ανώτατη κατηγορία.
Σπύρος Μαγκουνής

Ο Σπύρος Μαγκουνής, γεννημένος στις 10 Δεκεμβρίου 1985 στο Αιγάλεω, είναι Έλληνας καλαθοσφαιριστής. Διαθέτει ύψος 2,00 μέτρα και αγωνίζεται στη θέση του Small Forward.
Τούρουν Παλοσέουρα

Η Τούρουν Παλοσέουρα (φινλανδικά: "Turun Palloseura", "TPS") είναι φινλανδική ποδοσφαιρική ομάδα από την πόλη Τούρκου. Η ομάδα ιδρύθηκε το 1922. Αγωνίζεται στο Πρωτάθλημα ποδοσφαίρου Φινλανδίας, την ανώτατη κατηγορία του φινλανδικού πρωταθλήματος. Έδρα της ομάδας είναι το Βέριτας Στάτιον, χωρητικότητας 8.072 θέσεων.
Garage rock

Το Garage rock (ελληνική απόδοση: Γκαράζ ροκ) είναι προοιωνός της ροκ μουσικής. Εναλακτικά ονομάστηκε επίσης "γκαράζ πανκ" και "πανκ του '60".
Γιοβάν Βελιμάρκοβιτς

Ο Γιοβάν Βελιμάρκοβιτς ("σερβικά : Јован Белимарковић") (Βελιγράδι 1 Ιανουαρίου 1827 - Врњачка бања 16 Αυγούστου 1906) ήταν Σέρβος στρατιωτικός, πολιτικός και ανώτατος δημόσιος υπάλληλος.
Μιλόικο Λεσιάνιν

Ο Μιλόικο Λεσιάνιν ("σερβικά : Милојко Лешјанин") (Λέσιγιε, 15 Φεβρουαρίου 1830 - Βελιγράδι 15 Φεβρουαρίου 1896), ήταν Σέρβος στρατιωτικός και πολιτικός, κάτοχος πολλών εγχώριων και ξένων βραβείων και μεταλλίων.
Motörizer

Motörizer είναι ο τίτλος του 19ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 26 Αυγούστου 2008 μέσω της δισκογραφικής εταιρείας "Steamhammer/SPV" στη Βόρεια Αμερική, στις 29 Αυγούστου στη Γερμανία και τρεις ημέρες αργότερα στην υπόλοιπη Ευρώπη.
The Music Machine

Οι The Music Machine (1965–1969) ήταν αμερικάνικο συγκρότημα γκαράζ ροκ, ψυχεδέλια και πανκ της δεκαετίας του 1960. Ιδρύθηκε στο Λος Άντζελες.
Μάρτα Ιγαρέδα

Η Μάρτα Ιγαρέδα ("Martha Higareda") ισπανική : [ˈmarta iɣaˈɾeða] είναι μεξικάνα ηθοποιός, γεννημένη στις 16 Μαρτίου 1979, στη Βιγιαερμόσα, Ταμπάσκο.

Η κόρη της ηθοποιού Μάρτα Σερβάντες και του καλλιτέχνη Χοσέ Λουίς Ιγαρέδα και η αδελφή της ηθοποιού Μίριαμ Ιγαρέδα. Το ντεμπούτο της ήταν με τη συμμετοχή στα θεατρικά έργα, όπως "Δον Χουάν Τενόριο", "Mujercitas" και "Niñas Mal". Εμφανίστηκε επίσης σε διάφορες διαφημιστικές εκστρατείες και βίντεο κλιπ. Δεν είναι μέχρι το 1999, όταν λαμβάνει το επαγγελματικό ντεμπούτο της ως παρουσιάστρια της επίδειξης "Zapping Zone" στο Disney Channel. Μετά από αυτόν εμφανίστηκε επίσης σε άλλες μεξικάνικες σαπουνόπερες όπως "Carita de Ángel" και "Cara o Cruz."

Το 2002 η Ιγαρέδα εμφανίστηκε τελικά στην πρώτη της ταινία ως πρωταγωνίστρια στο "Amarte Duele". Ένα χρόνο μετά, κάνει το ντεμπούτο της ως πρωταγωνίστρια στη μεξικανική σαπουνόπερα "Enamórate" Το 2004, συμμετέχει σε ένα άλλο πρωταγωνιστικό ρόλο για «Las Juanas», άλλη σαπουνόπερα της TV Azteca. 

Το 2007, ήταν ο κύριος χαρακτήρας στο "Niñas Mal" (Τίτλος στα αγγλικά: Charm School) μαζί με την Καμίλα Σόδι και η Χιμένα Σαρινιάνα. Πρωταγωνίστησε επίσης στην ταινία "Borderland". Το 2008, εμφανίστηκε στην ταινία "Street Kings", μαζί με τον Κιάνου Ριβς, Χιου Λώρι και Φόρεστ Γουιτάκερ. Το 2010, εμφανίστηκε στην ταινία Smokin' Aces 2: Assassins' Ball ως θανάσιμη γυναίκα δολοφόνος με δηλητηριώδη χείλη.
En Vivo!

Το En Vivo! είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή διπλού CD και DVD στις 23 Μαρτίου 2012 μέσω της δισκογραφικής εταιρείας "Universal Music Enterprises" στη Βόρεια Αμερική και της "ΕΜΙ" στον υπόλοιπο κόσμο.

Η ηχογράφηση του άλμπουμ έγινε στο "Estadio Nacional" του Σαντιάγο στη Χιλή, στις 10 Απριλίου 2011 κατά τη διάρκεια της περιοδείας για την προώθηση του δίσκου ""The Final Frontier".

Το "En Vivo!" μπήκε στα τσαρτ πολλών χωρών του κόσμου, καταφέρνοντας να ανέβει στο Top-20 στη Μεγάλη Βρετανία και το Hot-100 του Billboard στις Ηνωμένες Πολιτείες. Στα video chart έφθασε στο # 1 στο Ηνωμένο Βασίλειο, τη Γερμανία, την Αυστραλία, την Αυστρία, τη Σουηδία, την Ουγγαρία, τη Νορβηγία, την Ισπανία και τη Φινλανδία.

Οι εκδόσεις DVD και Blu-ray περιλαμβάνουν ένα ντοκιμαντέρ 88 λεπτών με τίτλο "Behind The Beast", με σκηνές από τα παρασκήνια πριν και μετά τις ζωντανές εμφανίσεις του συγκροτήματος.

Το τραγούδι "Blood Brothers"" έλαβε υποψηφιότητα για "Grammy" στην κατηγορία "Best Hard Rock/Metal Performance"., στην απονομή βραβείων του 2013.
Μπρουνό Φερερό

Ο Μπρουνό Φερερό είναι πρώην Γάλλος διεθνής ποδοσφαιριστής, γεννημένος στις 24 Νοεμβρίου 1933 στο Τρεσάνζ (Μοζέλ). Αγωνιζόταν ως τερματοφύλακας, ενώ υπήρξε φιναλίστ του Κυπέλλου Γαλλίας του 1962 με την ΦΚ Νανσί και διεθνής την ίδια χρονιά.
Τζωρτζ Μοντέλσκι

Ο Τζωρτζ Μοντέλσκι ("George Modelski", 9 Ιανουαρίου 1926 – 21 Φεβρουαρίου 2014) γεννήθηκε το 1926 στο Πόζναν της Πολωνίας, με το όνομα Jerzy Modelski. Ήταν ομότιμος καθηγητής της Πολιτικής επιστήμης στο Πανεπιστήμιο της Ουάσιγκτον. Ο Μοντέλσκι εργάστηκε πάνω στις μακροπρόθεσμες διαδικασίες στην παγκόσμια πολιτική και οικονομία, καθώς και της παγκοσμίας αστικής μακροοικονομικής δυναμικής. Εργάστηκε επίσης πάνω στην εξέλιξη του παγκοσμίου συστήματος. Το 2012, το "Διεθνές Ίδρυμα N. D. Kondratieff" και η "Ρωσική Ακαδημία Επιστημών" τον τίμησαν με το "Χάλκινο Μετάλλιο Κοντράτιεφ" για την συνεισφορά του στις κοινωνικές επιστήμες. Πέθανε στο σπίτι του στην Ουάσιγκτον στις 21 Φεβρουαρίου 2014.
Στέφαν Ραντίσεβιτς

Ο Στέφαν Ραντίσεβιτς ("σερβικά : Стефана Радичевић") ήταν πολιτικός του πριγκιπάτου της Σερβίας κατά τον 19ο αιώνα.

Ήταν εξέχων αξιωματούχος και γραμματέας των πριγκίπων Μίλαν Ομπρένοβιτς και Μιχάηλο Ομπρένοβιτς. Ανήκε σε μία ομάδα ατόμων περίγυρο του Μιλος Ομπρένοβιτς όλοι γεννημένοι εκτός Σερβίας που λόγω του ότι ήταν όλοι μορφωμένοι και ο πρίγκιπας αγράμματος τον επηρέαζαν. Χρημάτισε υπουργός δικαιοσύνης και παιδείας την περίοδο 1840 - 1842. Ήταν πολιτικός αντίπαλος του Τομά Βούκιτς Πέρισιτς. Το 1840 διορίσθηκε βοηθός του Αβραάμ Πετρόνιεβιτς υπουργού τότε εξωτερικών.
Ζαν Εντιάρ

Ο Ζαν Εντιάρ είναι πρώην Γάλλος διεθνής ποδοσφαιριστής, γεννημένος στις 21 Ιανουαρίου 1931 στο Λον (Αιν).

Κλήθηκε στην Εθνική Γαλλίας στις 25 Μαρτίου 1956 για μια φιλική αναμέτρηση (Γαλλία-Αυστρία, 3-1).
Λουί Καζάλ

Ο Λουί Καζάλ, (1901-1945), ήταν διεθνής Γάλλος ποδοσφαιριστής, ο οποίος αγωνιζόταν ως μέσος για λογαριασμό της ΦΚ Σετ και της Εθνικής Γαλλίας.
Μητάτο

300px|right|thumb|Μιτάτος στον Ψηλορείτη Κρήτης, στο Ρέθυμνο
Το Μητάτο ή Μιτάτο (ή και ο Μητάτος, ή Μιτάτος) είναι ένα πολύ μικρό σχετικά οικοδόμημα της ελληνικής υπαίθρου και στις μέρες μας σημαίνει το κατάλυμα του βοσκού, ενώ παλιότερα χρησιμοποιούνταν και ως τυροκομείο. Συναντάται κυρίως στις Κυκλάδες και στη Κρήτη, σε όλα τα ορεινά χωριά των νομών Χανίων και Ρεθύμνου, ιδιαίτερα στα χωριά του Ψηλορείτη, των Λευκών Ορέων ακόμα και στις λεγόμενες Χανιώτικες Μαδάρες..

Το όνομά του προέρχεται εκ του λατινικού metatum, το οποίο σημαίνει στρατιωτικό κατάλυμα. Στα βυζαντινά χρόνια τη λέξη μιτάτο την έλεγαν με την έννοια του προσωρινού καταλύματος. Στο βυζάντιο και συγκεκριμένα στην Κωνσταντινούπολη υπήρχαν προσωρινοί χώροι διαμονής των υφασματεμπόρων που προέρχονταν από την Συρία. Στον βυζαντινό κώδικα εμπορικού δικαίου με τίτλο: Επαρχικόν Βιβλίον γίνεται αναφορά στα λεγόμενα "μητάτα" ή αλλιώς "μιτάτα" που φιλοξενούν εμπόρους . Η οικοδόμησή του ανάγεται από τη βυζαντινή περίοδο για χρήση προσωρινής διαμονής (κατάλυμα) μετακινουμένων στρατιωτών, αγγελιοφόρων, δημοσίων υπαλλήλων καθώς και άλλων επισήμων ή ιδιωτών στις διάφορες πόλεις και χωριά. Έτσι η χρήση του γενικεύθηκε καλύπτοντας και τις ανάγκες κτηνοτρόφων και γεωργών σε απομακρυσμένα σημεία από τα χωριά τους, για προστασία από καιρικές συνθήκες, ανάπαυση και διανυκτέρευση.

Με το όνομα αυτό φέρονται επίσης πολλά τοπωνύμια σε νησιά του Αιγαίου, όπως στην ορεινή Νάξο καθώς και στη Κρήτη. Στο πληθυντικό τα "Μητάτα" ή "Μιτάτα" είναι χωριό των Κυθήρων.
Δημήτρης Λόλας

Ο Δημήτρης Λόλας (γεννημένος στις 31 Ιανουαρίου 1986 στο Λάρισα) είναι Έλληνας καλαθοσφαιριστής. Διαθέτει ύψος 2,03 μέτρα και αγωνίζεται στη θέση του Small Forward.
Κόστα Πρότιτς

Ο Κόστα Πρότιτς ("σερβικά : Коста Протић") (29 Σεπτεμβρίου 1831 - 4η Ιουνίου 1892) ήταν Σέρβος στρατιωτικός, υπασπιστής του Πρίγκιπα Μιχαήλο (1865), υπουργός Άμυνας και κατασκευών, υπασπιστής του πρίγκιπα Μίλαν (1875-1880), πρωθυπουργός της Σερβίας (1889 - 1892). Υπηρέτησε και ως αντιβασιλέας μετά την παραίτηση του βασιλιά Μίλαν το 1889.
Κρατικός Αερολιμένας Λάρισας «Θεσσαλία»

Το Aεροδρόμιο Λάρισας (Κρατικός Αερολιμένας Λάρισας «Θεσσαλία») ή Αεροπορική Βάση Λάρισας είναι το παλαιότερο ελληνικό αεροδρόμιο. Στο αεροδρόμιο Λάρισας προσγειώθηκε το πρώτο ελληνικό αεροσκάφος το 1912. Ήταν το εμπορικό αεροδρόμιο της Λάρισας μέχρι το 1997 όταν μετατράπηκε από πολιτικό σε στρατιωτικό αεροδρόμιο. Μέχρι και σήμερα χρησιμοποιείται αποκλειστικά από στρατιωτικά αεροσκάφη. Στο αεροδρόμιο εδρεύει η "110 Πτέρυγα Μάχης" (110 ΠΜ) της Πολεμικής Αεροπορίας. Οι διάδρομοι διαθέτουν ραδιοβοήθημα τύπου ILS.
Κουόπιον Παλοσέουρα

Η Κουόπιον Παλοσέουρα (φινλανδικά: "Kuopion Palloseura", "KuPS") ποιο γνωστή ως ΚουΠΣ Κουόπιο ή απλά Κουόπιο, είναι μια φινλανδική ποδοσφαιρική ομάδα, από την πόλη Κουόπιο. Αγωνίζεται στο Πρωτάθλημα ποδοσφαίρου Φινλανδίας. Έδρα της ομάδας είναι το Κουόπιο Φούτμπολ Στάτιουμ. Η ομάδα κατέχει το ρεκόρ των περισσότερων συνεχόμενων σεζόν στην ανώτατη κατηγορία, από το 1949 έως το 1992. Είναι στην τέταρτη θέση στο βαθμολογικό πίνακα όλων των εποχών της ανώτατης κατηγορίας στη Φινλανδία.
Σβέτκο Ραΐνοβιτς

Ο Σβέτκο Ραΐνοβιτς ("σερβικά : Цветко Рајовић") (Βούκοβιτς 1793 - Βελιγράδι 4 Μαΐου 1873) ήταν πολιτικός του πριγκιπάτου της Σερβίας. Χρημάτισε υπουργός και εκπρόσωπος, πρωθυπουργός, του πρίγκιπα .
Ατλαντίς ΦΚ

Η Ατλαντίς ΦΚ (φινλανδικά: "Atlantis FC") είναι φινλανδική ποδοσφαιρική ομάδα από το Ελσίνκι. Αγωνίζεται στην τρίτη βαθμίδα του φινλανδικού ποδοσφαίρου (Kakkonen).
ΦΚ Χμελ Μπλσάνι

Η ΦΚ Χμελ Μπλσάνι είναι μια τσεχική ποδοσφαιρική ομάδα από το χωριό Μπλσάνι, περισσότερο γνωστή για τη συμμετοχή της σε μερικές περιόδους στο Πρωτάθλημα ποδοσφαίρου Τσεχίας από το 1998 έως το 2006. Η ομάδα αγνωίζεται στο 5ο επίπεδο του τσεχικού ποδοσφαίρου. 

Ιδρύθηκε σαν Sokol Blšany το 1946. Αγωνίζεται στο Městský Stadion, χωρητικότητας 2300 θέσεων. Αυτό σημαίνει ότι υπάρχει θέση για κάθε κάτοικο του χωριού, με επιπλέον 1500 να παραμένουν ελεύθερες.
Βαλκανικός Συνασπισμός

Ο Βαλκανικός Συνασπισμός ήταν μια συμμαχία που σχηματίστηκε με μια σειρά διμερών συνθηκών που συνήφθησαν το 1912 μεταξύ των Βαλκανικών βασιλείων της Ελλάδας, της Βουλγαρίας, της Σερβίας και του Μαυροβουνίου και εναντίον της Οθωμανικής Αυτοκρατορίας. 
Τα Βαλκανικά κράτη είχαν αρχίσει ήδη από τις αρχές του 1900 να ζητούν την αυτονομία τους από την Οθωμανική Αυτοκρατορία και την ίδρυση ανεξάρτητων εθνικών κρατών. Σε αυτό το πλαίσιο, κύριος στόχος της εποχής εκείνης ήταν η αποχώρηση της Οθωμανικής αυτοκρατορίας από την περιοχή της ευρύτερης Μακεδονίας και το μοίρασμα της περιοχής ανάμεσα στα τρία κράτη που την διεκδικούσαν. 
Γι΄ αυτόν το σκοπό οι βαλκανικές χώρες προχώρησαν σε συζητήσεις μεταξύ τους που κατέληξαν στην υπογραφή διμερών συνθηκών φιλίας και συμμαχίας. Υπό τη Ρωσική επιρροή η Σερβία και η Βουλγαρία διευθέτησαν τις διαφορές τους και υπέγραψαν μια συμμαχία, στις 13 Μαρτίου 1912, . Στη συνέχεια η Σερβία υπέγραψε αμοιβαία συμμαχία με το Μαυροβούνιο, ενώ η Βουλγαρία έκανε το ίδιο με την Ελλάδα. Την πιο συντηρητική στάση τηρούσε η Ρουμανία, τη στιγμή που οι κυβερνήσεις της Ελλάδας, της Βουλγαρίας, της Σερβίας και του Μαυροβούνιου επεξεργάζονταν ήδη, από το 1911 ένα σχέδιο στρατιωτικής συμφωνίας μεταξύ τους, προκειμένου να φέρουν την Υψηλή Πύλη προ τετελεσμένου γεγονότος και να την υποχρεώσουν είτε να δεχτεί το τελεσίγραφό τους, είτε να εμπλακεί σε πολεμική σύρραξη.

Τα βαλκανικά κράτη βγήκαν νικητές από τον πόλεμο που ξέσπασε το φθινόπωρο του 1912 -Α΄ Βαλκανικό Πόλεμο - και κατάφεραν να διώξουν τους Οθωμανούς και από τα τελευταία εδάφη που κατείχαν στα Βαλκάνια, εξαιρουμένης της Ανατολικής Θράκης.
Ωστόσο, οι έριδες για την κατοχή των νέων απελευθερωμένων πλέον εδαφών και ιδίως αυτών της Μακεδονίας, οδήγησαν σε νέο πόλεμο, λίγους μήνες μετά την λήξη του πρώτου πολέμου, μετατρέποντας τα βαλκανικά κράτη από συμμάχους σε εχθρούς.
ΦΚ Χράντετς Κράλοβε

Η ΦΚ Χράντετς Κράλοβε είναι μια τσεχική ποδοσφαιρική ομάδα από την πόλη Χράντετς Κράλοβε. Η ομάδα ιδρύθηκε το 1905. Κέρδισε τοΠρωτάθλημα ποδοσφαίρου Τσεχοσλοβακίας με την πρώτη της συμμετοχή στην ανώτατη κατηγορία τη σεζόν 1959-1960. Η ομάδα αγωνίζεται στη Czech 2. Liga.

Μετά την κατάκτηση του πρωταθλήματος, συμμετείχε στο Κύπελλο πρωταθλητριών 1960-61 όπου απεκλείστηκε στα προημιτελικά από την Μπαρτσελόνα. Το 1995 κέρδισε το Κύπελλο Τσεχίας (ποδόσφαιρο ανδρών) και συμμετείχε στο Κύπελλο Κυπελλούχων Ευρώπης (ποδόσφαιρο), όπου αποκλείστηκε στους 16 από τη ΦΚ Ντιναμό Μόσχας. Την περίοδο 2002-03 υποβιβάστηκε στη δεύτερη κατηγορία, αλλά επέστρεψε στην ανώτατη κατηγορία το 2009/10.
ΣΚ Σίγκμα Όλομουτς

Η ΣΚ Σίγκμα Όλομουτς είναι τσέχικη ποδοσφαιρική ομάδα από την πόλη Όλομουτς. Κέρδισε το Κύπελλο Τσεχίας (ποδόσφαιρο ανδρών) και το τσέχικο Σούπερ Καπ το 2012. Αγωνίζεται στο Πρωτάθλημα ποδοσφαίρου Τσεχίας.
ΦΚ Μπάνικ Σόκολοβ

Η ΦΚ Μπάνικ Σόκολοβ είναι μια τσεχική ποδοσφαιρική ομάδα από την πόλη Σόκολοβ. Αγωνίζεται στην Czech 2. Liga, τη δεύτερη κατηγορία της Τσεχίας. Η ομάδα ιδρύθηκε το 1948. Χρώματα της είναι το κίτρινο και το πράσινο.
ΦΚ Ούστι ναντ Λαμπέμ

Η ΦΚ Ούστι ναντ Λαμπέμ (λανθασμένα γνωστή και ως ΦΚ Ούστι ναντ Λάμπεμ) είναι μια τσέχικη ποδοσφαιρική ομάδα από την πόλη Ούστι ναντ Λαμπέμ. Η ομάδα αγωνίζεται στο πρωτάθλημα της Β' Κατηγορίας της Τσεχίας.

Ιδρύθηκε μετά τον Β' Παγκόσμιο πόλεμο, το 1945. Αγωνίστηκε στο Πρωτάθλημα Ποδοσφαίρου Τσεχοσλοβακίας το 1952, το 1958 και το 1959. Μετά από απουσία περισσοτέρων από 50 χρόνων, επέστρεψε στην ανώτατη κατηγορία το 2010. Ωστόσο, έπεσε την αμέσως επόμενη χρονιά.
Εθνική Τσεχίας U17 (ποδόσφαιρο ανδρών)

Η Εθνική Τσεχίας U17 (ποδόσφαιρο ανδρών) είναι η εθνική ομάδα της Τσεχίας κάτω των 17 ετών. Ελέγχεται από την Ποδοσφαιρική Ομοσπονδία Τσεχίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U17, το οποίο διεξάγεται κάθε χρόνο. Η μεγαλύτερη επιτυχία της ομάδας ήταν η δεύτερη θέση στο Ευρωπαϊκό πρωτάθλημα ποδοσφαίρου U17 το 2006.
Ντούκλα Πράγας

Η Ντούκλα Πράγας ήταν μια τσέχικη ποδοσφαιρική ομάδα από την Πράγα. Η ομάδα είχε κερδίσει 11 πρωταθλήματα Τσεχοσλοβακίας (τελευταίο το 1982) και εννέα κύπελλο (τελευταίο το 1990). Την περίοδο 1966-67 έφτασε μέχρι τα ημιτελικά του ΟΥΕΦΑ Τσάμπιονς Λιγκ. Την περίοδο 1985-86 έφτασε μέχρι τα ημιτελικά του Κυπέλλου Κυπελλούχων Ευρώπης. Επιπρόσθετα, συμμετείχε στο American Challenge Cup στη Νέα Υόρκη, έχοντας τέσσερις νίκες μεταξύ 1961 και 1964.

Η ποδοσφαιρική ομάδα συνδεόταν με ομάδες σε άλλα αθλήματα, αλλά αυτό δεν ισχύει πλέον. Υπάρχουν ξεχωριστά τμήματα στίβου, κωπηλασίας, χειροσφαίρισης, μοντέρνου πεντάθλου, ποδηλασίας κ.α. με το όνομα Ντούκλα Πράγας που εξακολουθούν να τροφοδοτούν αθλητές παγκόσμιας κλάσης στα αντίστοιχα αθήματα. Σε αντίθεση με τους ποδοσφαιρικούς συλλόγους, τα τμήματα αυτά εξακολουθούν να είναι υπό την αιγίδα του Τσεχικού Στρατού.
Εθνική Τσεχίας U19 (ποδόσφαιρο ανδρών)

Η Εθνική Τσεχίας U19 (ποδόσφαιρο ανδρών) είναι η εθνική ομάδα της Τσεχίας κάτω των 19 ετών. Ελέγχεται από την Ποδοσφαιρική Ομοσπονδία Τσεχίας. Η ομάδα συμμετέχει στο Ευρωπαϊκό πρωτάθλημα ποδοσφαίρου U19, το οποίο διεξάγεται κάθε χρόνο. Η μεγαλύτερη επιτυχία της ομάδας ήταν η τρίτη θέση στο Ευρωπαϊκό πρωτάθλημα ποδοσφαίρου U19, την οποία κατέκτησαν τρεις φορές:2003, 2006 και 2008.
Μίλαν Πιροσάνατς

Ο Μίλαν Πιροσάνατς ("σερβικά : Милан Пироћанац") (Γιαγκόντινα 7 Ιανουαρίου 1837 - Βελιγράδι 1η Μαρτίου 1897) ήταν νομικός και πολιτικός της Σερβίας, υπουργός και πρωθυπουργός.
Εθνική Τσεχίας U21 (ποδόσφαιρο ανδρών)

Η Εθνική Τσεχίας U21 (ποδόσφαιρο ανδρών) είναι η εθνική ομάδα της Τσεχίας κάτω των 21 ετών. Ελέγχεται από την Ποδοσφαιρική Ομοσπονδία Τσεχίας. Η ομάδα διαγωνίζεται στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια.

Παρόλο που ο διαχωρισμός της Τσεχοσλοβακίας έγινε επίσημα στις 1 Ιανουαρίου 1993, η ομάδα κάτω των 21 συνέχισε μέχρι το τέλος του Ευρωπαϊκού πρωταθλήματος ποδοσφαίρου 1994. Μετά από αυτό, δημιουργήθηκαν οι Εθνική Τσεχίας U21 και η Εθνική Σλοβακίας U21. Και για τα δύο κράτη, οι πρώτοι αγώνες δόθηκαν το Σεπτέμβριο του 1994 στα προκριματικά του Ευρωπαϊκού πρωταθλήματος ποδοσφαίρου 1996.

Η Εθνική Τσεχίας U21 έφτασε μέχρι τα προημιτελικά του 1996 αλλά δεν κατάφερε να προκριθεί στην τελική φάση του 1998. Η ομάδα συμμετείχε στην τελική φάση το 2000 και το 2002. Το 2004 και το 2006 δεν συμμετείχε. Το 2007 προκρίθηκε αλλά τερμάτισε τελευταία στον όμιλο. Δεν κατάφερε να προκριθεί ούτε το 2009 και το 2011.
Στόγιαν Μπόσκοβιτς

Ο Στόγιαν Μπόσκοβιτς ("σερβικά : Стојан Бошковић") (Σβιλάινατς 1833 - Βελιγράδι 21 Φεβρουαρίου 1908) ήταν Σέρβος εκπαιδευτικός, πολιτικός και ιστορικός.
Εθνική Τσεχοσλοβακίας U21 (ποδόσφαιρο ανδρών)

Η Εθνική Τσεχοσλοβακίας U21 (ποδόσφαιρο ανδρών) ήταν η εθνική ποδοσφαιρική ομάδα κάτω των 21 ετών της Τσεχοσλοβακίας, πριν η χώρα διασπαστή στη Τσεχία και στη Σλοβακία.

Η ομάδα ιδρύθηκε όταν δημιουργήθηκαν οι διοργανώσεις νέων από την UEFA. Παρόλο που η χώρα διασπάστηκε τον Ιανούαριο του 1993, η ομάδα έπαιξε μέχρι το Μάρτιο του 1994, ώστε να συμπληρώσει τους αγώνες για το Ευρωπαϊκό πρωτάθλημα ποδοσφαίρου U21 1994. Από τότε που θεσπίστηκε ο κανονισμός για τη διοργάνωση του ευρωπαϊκού πρωταθλήματος ότι οι πάιχτες πρέπει να είναι είτε 21 είτε μικρότεροι στην έναρξη της διετούς διοργάνωσης, η διοργάνωση τεχνικά είναι για ηλικίες κάτω των 23.

Στις δώδεκα διοργανώσεις που συμμετείχε η ομάδα, είχε διάφορα ρεκόρ, κερδίζοντας την πρώτη διοργάνωση το 1972. Έφτασε μέχρι τα προημιτελικά σε 8 περιπτώσεις. Η ομάδα απέτυχε να προκριθεί στους 8 σε τέσσερις περιπτώσεις.
Νίκος Χουρμουζιάδης

Ο Νίκος Χουρμουζιάδης (1930-19 Οκτωβρίου 2013) ήταν σκηνοθέτης και καθηγητής του τμήματος Κλασικών Σπουδών της Φιλοσοφικής, ειδικευμένος σε ζητήματα αρχαίου δράματος.
Κυβέρνηση Νεμπόισα Τσόβιτς 2003

Η Κυβέρνηση Νεμπόισα Τσόβιτς 2003 ήταν προσωρινή κυβέρνηση της Σερβίας που αντικατέστησε την Κυβέρνηση Ζόραν Τζίντζιτς 2001 μετά την δολοφονία του πρωθυπουργού Ζόραν Τζίντζιτς στις 12 Μαρτίου 2013. Πρωθυπουργός ήταν ο Νεμπόισα Τσόβιτς, αντιπρόεδρος της κυβέρνησης, η σύνθεση της κυβέρνησης παρέμεινε η ίδια. Αντικαταστάθηκε από την κυβέρνηση του Ζάρκο Κόρατς στις 17 Μαρτίου 2003.
Δημήτρης Βεργίνης

Ο Δημήτρης Βεργίνης (Θεσσαλονίκη, 15 Μαΐου 1987) είναι Έλληνας καλαθοσφαιριστής. Διαθέτει ύψος 1,91 μέτρα και αγωνίζεται στις θέσεις Πόιντ γκαρντ και Σούτινγκ γκαρντ για την ομάδα του Ηρακλή Θεσσαλονίκης.
ΜΦΚ Τόπβαρ Τοπολτσάνι

Η ΜΦΚ Τόπβαρ Τοπολτσάνι είναι μια σλοβακική ποδοσφαιρική ομάδα, από την πόλη Τοπολτσάνι. Η ομάδα ιδρύθηκε το 1912. Χρώματα της είναι το κόκκινο και το άσπρο. Έδρα της ομάδας είναι το Futbalový štadión Vojtecha Schotterta στο Τοπολτσάνι. Συμμετέχει στην 3. liga, την τρίτη κατηγορία της Σλοβακίας.